2002/642/EY: Komission päätös, tehty 31 päivänä heinäkuuta 2002, Belgian esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (tiedoksiannettu numerolla K(2002) 2880)



Virallinen lehti nro L 209 , 06/08/2002 s. 0027 - 0027



Komission päätös, tehty 31 päivänä heinäkuuta 2002, Belgian esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (tiedoksiannettu numerolla K(2002) 2880) (Ainoastaan ranskan- ja hollanninkieliset tekstit ovat todistusvoimaiset) (2002/642/EY) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna komission direktiivillä 2001/116/EY(2), ja erityisesti sen 8 artiklan 2 kohdan c alakohdan, sekä katsoo seuraavaa: (1) Belgian 9 päivänä huhtikuuta 2002 esittämä pyyntö, jonka komissio otti vastaan 12 päivänä huhtikuuta 2002, sisältää direktiivin 70/156/ETY 8 artiklan 2 kohdan c alakohdassa vaaditut tiedot. (2) Pyyntö koskee M1-luokkaan kuuluvan ajoneuvotyypin varustamista tien mukaan säätyvillä ajovalaisimilla. Tien mukaan säätyvien ajovalaisimien tarkoituksena on parantaa tien valaisua kaarteissa. (3) Pyynnössä esitetyt syyt, joiden mukaan tämäntyyppiset ajoneuvot ovat direktiivin 70/156/ETY liitteen IV vaatimusten mukaiset lukuun ottamatta moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä 27 päivänä heinäkuuta 1976 annettua neuvoston direktiiviä 76/756/ETY(3), sellaisena kuin se on viimeksi muutettuna komission direktiivillä 97/28/EY(4), ovat hyvin perustellut. (4) Testien kuvaus, niiden tulokset ja niiden yhteensopivuus UN/ECE:n säännön nro 48 kanssa, sellaisena kuin se on viimeksi muutettuna, varmistavat turvallisuuden riittävän tason. (5) Kyseistä yhteisön direktiiviä muutetaan tällaisten ajovalaisimien asentamisen mahdollistamiseksi. (6) Tässä päätöksessä säädetyt toimenpiteet ovat direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Belgian esittämä pyyntö poikkeuksesta, joka koskee sellaisen M1-luokkaan kuuluvan ajoneuvotyypin hyväksyntää ja markkinoille saattamista, joka on varustettu tien mukaan säätyvillä ajovalaisimilla UN/ECE:n määräysluonnosten mukaisesti. 2 artikla Tämän päätöksen mukaisesti myönnetyt hyväksynnät tulevat voimaan 1 päivänä heinäkuuta 2002 ja päättyvät 30 päivänä kesäkuuta 2004. 3 artikla Tämä päätös on osoitettu Belgialle. Tehty Brysselissä 31 päivänä heinäkuuta 2002. Komission puolesta Erkki Liikanen Komission jäsen (1) EYVL L 42, 23.2.1970, s. 1. (2) EYVL L 18, 21.1.2002, s. 1. (3) EYVL L 262, 27.9.1976, s. 1. (4) EYVL L 171, 30.6.1997, s. 1.